[{"text_idx": "#000003", "text": "Rhaglen wirfoddoli mewn partneriaeth yw cynllun Caru Eryri rhwng Cymdeithas Eryri, Awdurdod Parc Cenedlaethol Eryri, Yr Ymddiriedolaeth Genedlaethol a\u2019r Bartneriaeth Awyr Agored. Sefydlwyd y cynllun i ddechrau yn 2021 er mwyn cynorthwyo adrannau wardeinio yr awdurdodau yn ogystal a chlirio sbwriel a darparu gwybodaeth i ymwelwyr a thasgau eraill."}, {"text_idx": "#000006", "text": "Am y tro cyntaf eleni sefydlwyd grw\u0302p o Wardeiniaid Gwirfoddol yn ne y Parc Cenedlaethol mewn ymateb i\u2019r cynnydd mewn niferoedd ymwelwyr yn ardal Cader Idris yn ystod y tymor brig. Roedd y cynllun yn lwyddiant mawr wrth i wirfoddolwyr gynnig croeso i ymwelwyr ar lwybrau\u2019r mynydd gan gynnig gwybodaeth a chyngor cyfeillgar tra hefyd yn cynorthwyo gyda casglu sbwriel ac adrodd am unrhyw faterion i Wardeiniaid y Parc Cenedlaethol."}, {"text_idx": "#000009", "text": "\u201cMae\u2019r gwasanaeth mae ein grwpiau gwirfoddoli yn ei ddarparu yma yn Eryri yn amhrisiadwy. O godi sbwriel ar rai o\u2019r llwybrau prysuraf i gynnig gwybodaeth hanfodol i ymwelwyr am ein Parc Cenedlaethol, ni allwn ddiolch digon iddyn nhw am be mae\u2019n nhw\u2019n ei gynnig i\u2019n cymunedau lleol ac ymwelwyr. Mae eu gwybodaeth lleol ac ymroddiad mor werthfawr i ni fel Awdurdod i gynorthwyo hyrwyddo a gofalu am y Parc Cenedlaethol. Hoffwn ddiolch yn bersonol iddyn nhw am eu gwaith caled dros y tymor yn gwarchod tirweddau bregus Eryri\u201d."}, {"text_idx": "#000011", "text": "\u201cMae gwirfoddoli yn ffordd anhygoel o gyfarfod ffrindiau newydd a datblygu sgiliau tra\u2019n gweithio yn rhai o ardaloedd hyfrytaf Cymru. Mae Awdurdod y Parc Cenedlaethol yn darparu profiadau gwirfoddoli gwahanol gydol y flwyddyn ble mae posib gweithio ochr yn ochr a gwirfoddolwyr profiadol eraill. Rydym yn hynoed ddiolchgar am yr oriau mae ein grwpiau gwirfoddoli wedi cyfrannu"}]